Handlingen i "God of War" er satt i en alternativ versjon av Antikkens Hellas, befolket av de olympiske gudene, titanene og en rekke andre greske mytologiske skapninger. Med unntak av tilbakeblikk, settes hendelsene i spillet mellom spillene Chains of Olympus (publisert i 2008) og Ghost of Sparta (publisert i 2010) og spillet inkluderer fiktive versjoner av virkelige områder blant annet Egeerhavet og Athen, samt fiktive områder som Desert of Lost Souls - en enorm ørken av gamle ruiner, Temple of Pandora, Underworld, og en kort scene på selve Mount Olympus.